Åsmund Egge

Åsmund Egge (født 19. mars 1941) er professor emeritus i historie ved Universitetet i Oslo. Hans faglige kompetanseområder er moderne russisk historie og kommunismens historie i Norge og resten av verden.Historiker med politisk fortid. Åsmund Egge fyller 80 år - Klassekampen 19. mars 2021 

Han har blant annet skrevet Fra Aleksander II til Boris Jeltsin fra 1993. Hans nyeste bok er Kirov-gåten. Mordet som utløste Stalins terror, fra 2009.Åsmund Egge, professor emeritus - Universitetet i Oslo/Det humanistiske fakultet

Egge var aktiv i studentpolitikken og ble tidlig engasjert i den norske ml-bevegelsen. Han satt i sentralstyret i Sosialistisk Ungdomsforbund (SUF) i 1967-1968.Trangen til noe annet - Klassekampen 15. februar 2003

Åsmund Egge er sønn av politikeren Ørnulf Egge og sønnesønn av forfatteren Peter Egge.

 Bibliografi 
 Fra Aleksander II til Boris Jeltsin (1993)
 Komintern og krisen i Det norske Arbeiderparti (1995)
 Komintern og Norge - DNA-perioden 1919 - 1923, sammen med Vadim Roginskij (2006)
 Kirov-gåten. Mordet som utløste Stalins terror (2009)

 Referanser 

 Eksterne lenker  

Kategori:Norske historieprofessorer
Kategori:Professorer ved Universitetet i Oslo
Kategori:Fødsler i 1941